Era-Iliada_web	S’es mès senhaladi mos amassèssem ath cant des naus entà formar un param, qu’ei a on milhor se coneish era bravesa des òmes e a on aisidament se distinguís ath covard der animós (eth covard vie a èster esblancossit, d’ua manèra o de ua auta, e coma que non sap tier eth coratge fèrm en pièch, non semble tranquil, senon que plegue eth jolhs e se sè sus es pes e eth còr li bategue per pòur dera mòrt e es dents li carrinclen; e eth coratjós non se’n hè, ne tremole, un còp s’a emboscat, senon que desire que coma mès lèu possible comence eth funèst combat), ne aquiu se poirie repotegar eth tòn valor e era tua fòrça.